Diari Oficial de la Generalitat Valenciana


Sumari del DOGV 6671, del 15-12-2011 (2011/12442)

RESOLUCIÓ de 25 de novembre de 2011, del president del Consorci Hospital General Universitari de València (CHGUV), per la qual es resol el procés d'avaluació de l'exercici de determinades places de prefectura no assistencials del CHGUV.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6671

Data del DOGV
:   15-12-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/12899


Data del document
:   25-11-2011

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 25 de novembre de 2011, del president del Consorci Hospital General Universitari de València (CHGUV), per la qual es resol el procés d'avaluació de l'exercici de determinades places de prefectura no assistencials del CHGUV. [2011/12186]  
Les bases generals dels processos de provisió de places que comporten prefectura, aprovades per la Resolució de la Presidència del CHGUV el 23 d'octubre de 2009 (DOCV núm. 6141, de 10.11.2009), regulen en la seua base 17a i la seua disposició transitòria el procés d'avaluació, a efectes de continuïtat, de l'exercici de les places de prefectura en l'àmbit del CHGUV.   
La Direcció de Recursos Humans del CHGUV va convocar un primer conjunt d'empleats que ocupaven places de direcció no assistencial per presentar la corresponent memòria-projecte i concórrer a l'acte públic de presentació i entrevista.  
La Comissió d'Avaluació nomenada a l'efecte per la Resolució del CHGUV de 5 de setembre de 2011 ha avaluat els candidats. Per la seua banda, la Direcció Gerència ha emés el preceptiu informe.  
Els apartats 3 i 4 de la base dessetena detallen la gestió del procés d'avaluació, la seua resolució i els seus resultats.  
  
En conseqüència, d'acord amb la proposta de la Comissió d'Avaluació, amb l'informe de la Direcció Gerència, i en exercici de les atribucions conferides per l'apartat primer de l'Acord de 12 de desembre de 2003 del Consell de Govern, pel qual es deleguen atribucions en diverses matèries, la Presidència del CHGUV resol:  
  
1. Declarar que Carmen Celma Marín no ha superat el procés d'avaluació de l'exercici en la plaça de responsable de la Unitat de Vigilància de la Salut que venia ocupant, per la qual cosa ha de cessar en esta i s'ha d'incorporar a una plaça bàsica de metgessa del treball.  
2. Declarar que Carmen Illa Lahuerta ha superat el procés d'avaluació en la plaça de responsable de la Unitat de Treball Social i, d'acord amb les consideracions de la Comissió, es prorroga el seu nomenament temporal subjecte a avaluació de l'exercici per un termini de dos anys.  
3. Declarar que Juan Palao Román ha superat el procés d'avaluació en la plaça de responsable de la Unitat d'Admissió i, d'acord amb les consideracions de la Comissió, es prorroga el seu nomenament temporal subjecte a avaluació de l'exercici per un termini de dos anys.  
  
4. Declarar que Daniel Vela Pascual ha superat el procés d'avaluació en la plaça de responsable de la Unitat de Manteniment del SIOM i, d'acord amb les consideracions de la Comissió, es prorroga el seu nomenament temporal subjecte a avaluació de l'exercici per un termini de dos anys.  
  
Les confirmacions, en els termes i terminis expressats, tenen caràcter temporal i es troben sotmeses a avaluació periòdica de l'exercici, a l'efecte de la seua continuïtat, en els termes prevists en les esmentades bases generals.  
A l'efecte les persones el nomenament de les quals es prorroga cal que presenten, durant el mes de gener de 2014, la documentació i el projecte-memòria establerts en l'esmentada base dessetena referides al període 2011-2013. En cas de no fer-ho així, s'ha de considerar que renuncien a participar en el procés d'avaluació i, en conseqüència, a la seua continuïtat en la plaça.  
La Direcció de Recursos Humans realitzarà els actes administratius oportuns per a l'eficàcia d'esta resolució.  
L'efectivitat d'esta resolució és del dia següent al de la seua publicació en el Diari Oficial de la Comunitat Valenciana.  
  
Contra la present resolució, que posa fi a la via administrativa, les persones interessades poden interposar recurs contenciós administratiu, d'acord amb el que preveu la Llei 30/1992, de Règim Jurídic de les Administracions Públiques i del Procediment Administratiu Comú, i en la Llei 29/1998, Reguladora de la Jurisdicció Contenciosa Administrativa, davant del Jutjat Contenciós Administratiu de València en el termini de dos mesos, comptadors a partir de l'endemà de la seua publicació. Tot això sense perjudici de la utilització de qualsevol altre recurs que estimen convenient.  
  
València, 25 de novembre de 2011.- El president del CHGUV i conseller de Sanitat: Luis Rosado Bretón.